B4-0147, 0148, 0149, 0151, 0152, 0153 και 0155/97

Ψήφισμα σχετικά με τον γενετικώς τροποποιημένο αραβόσιτο

Το Ευρωπαϊκό Κοινοβούλιο,

- έχοντας υπόψη την οδηγία 90/220/ΕΟΚ σχετικά με την σκόπιμη ελευθέρωση γενετικώς τροποιημένων οργανισμών (ΓΤΟ) στο περιβάλλον ((EE L 117 της 8.5.1990, σελ. 15)),

- έχοντας υπόψη την απόφαση της Επιτροπής της 23ης Ιανουαρίου 1997 για τη διάθεση στην αγορά του γενετικά τροποποιημένου αραβοσίτου (Zea mays L.), ο οποίος υπέστη μια συνδυασμένη τροποποιήση που του εξασφαλίζει εντομοκτόνες ιδιότητες που προέρχονται από το γονίδιο Bt-ενδοτοξίνη, κατ'εφαρμογήν της οδηγίας 90/220/ΕΟΚ του Συμβουλίου,απόφαση η οποία επιτρέπει τη διάθεση στην αγορά γενετικώς τροποποιημένου αραβοσίτου, που γνωστοποιήθηκε από την εταιρία Ciba-Geigy, σύμφωνα με την προαναφερθείσα οδηγία ((ΕΕ L 31 της 1.2.1997, σελ. 69)),

- έχοντας υπόψη τα συμπεράσματα των τριών Επιστημονικών Επιτροπών (Επιστημονική Επιτροπή Τροφίμων, Επιστημονική Επιτροπή για τη Διατροφή των Ζώων και Επιστημονική Επιτροπή Φυτοφαρμάκων) που κάλεσε η Επιτροπή να γνωμοδοτήσουν σχετικά με το ζήτημα αυτό,

- έχοντας υπόψη το ψήφισμα της 14ης Νοεμβρίου 1996 σχετικά με τη βιοασφάλεια και την ασφάλεια των τροφίμων ((ΕΕ C 362 της 2.12.1996, σελ. 277)),

- έχοντας υπόψη τον κανονισμό (ΕΚ) 258/97 του Ευρωπαϊκού Κοινοβουλίου και του Συμβουλίου (ΕΚ) σχετικά με τα νέα τρόφιμα και τα υλικά νέων τροφίμων ((ΕΕ L 43 της 14.2.1997, σελ. 1)),

- έχοντας υπόψη τη δήλωση της Επιτροπής της 7ης Απριλίου 1997,

A. λαμβάνοντας υπόψη ότι μολονότι οι αρμόδιες εθνικές αρχές δεν συμφώνησαν στο να δοθεί συνέχεια στην αίτηση της Ciba-Geigy, καθώς και ότι η Επιτροπή έλαβε την απόφασή της παρά το γεγονός ότι μεγάλη πλειοψηφία των κρατών μελών (13 από τα 15) αντιτίθενται σθεναρά στη διάθεση του αραβοσίτου αυτού στην αγορά,

Β. λαμβάνοντας υπόψη ότι τα πρακτικά της συνεδρίασης της Επιτροπής της 18ης Δεκεμβρίου 1996 αποκαλύπτουν ανησυχητικά στοιχεία ως προς το ότι δόθηκε προτεραιότητα σε πιέσεις οικονομικού και εμπορικού χαρακτήρα έναντι εκτιμήσεων για τη δημόσια υγεία και την προστασία του περιβάλλοντος,

Γ. λαμβάνοντας υπόψη ότι στους κύκλους των καταναλωτών εκφράζονται σοβαρές ανησυχίες για τα γενετικώς τροποποιημένα προϊόντα, καθώς και ότι η εμπιστοσύνη των καταναλωτών έχει ήδη κλονιστεί ως συνέπεια της κρίσης της ΣΕΒ,

Δ. λαμβάνοντας υπόψη ότι ο προαναφερόμενος κανονισμός του Ευρωπαϊκού Κοινοβουλίου και του Συμβουλίου σχετικά με τα νέα προϊόντα και τα υλικά νέων προϊόντων, ο οποίος περιλαμβάνει διατάξεις για την σήμανση των γενετικώς τροποποιημένων τροφίμων, δεν έχει ακόμη τεθεί σε ισχύ,

Ε. λαμβάνοντας υπόψη ότι εξακολουθούν να εκφράζονται σοβαρές αμφιβολίες για την ασφάλεια του γενετικώς τροποποιημένου αραβοσίτου, του οποίου η διάθεση στην αγορά εγκρίνεται τώρα[semigr ] υπενθυμίζοντας αφενός την άρνηση της ρυθμιστικής επιτροπής που συνεστήθη με την οδηγία 90/220/ΕΟΚ να εγκρίνει την εμπορία του γενετικώς τροποποιημένου αραβοσίτου και, αφετέρου, τα πορίσματα της επιστημονικής επιτροπής για τα τρόφιμα σχετικά με τους κινδύνους μετάδοσης στον άνθρωπο ενός ανθεκτικού στα αντιβιοτικά γονιδίου,

ΣΤ. έχοντας υπόψη ότι υφίστανται πρόσθετα επιστημονικά στοιχεία τα οποία δεν φαίνεται να έλαβαν υπόψη η Επιτροπή και οι σύμβουλοί της,

Ζ. έχοντας υπόψη ότι δεν υφίστανται σήμερα εμπεριστατωμένες μελέτες για τις μακροπρόθεσμες συνέπειες των γενετικών επεμβάσεων,

Η. λαμβάνοντας υπόψη ότι οι εισαγωγές γενετικώς τροποποιημένου αραβοσίτου οδηγούν τους ευρωπαίους παραγωγούς σε ιδιαιτέρως δυσμενή ανταγωνιστική θέση και τους υποχρεώνουν να χρησιμοποιούν σπόρους που προέρχονται από γενετικά τροποποιημένους οργανισμούς,

Θ. έχοντας υπόψη ότι η ευρεία χρήση τοξίνης Βt εγείρει ανησυχίες για το περιβάλλον,

Ι. εκτιμώντας ότι είναι πιθανόν η ανθεκτικότητα του αραβοσίτου στα φυτοφάρμακα να έχει ως μακροπρόθεσμη συνέπεια την αυξημένη χρησιμοποίηση αυτών των φυτοφαρμάκων,

1. επαναλαμβάνει τη θέση του ότι η ασφάλεια των τροφίμων, και, συνεπώς, η υγεία των καταναλωτών, πρέπει να αποτελεί ζήτημα καθοριστικής σπουδαιότητας σε όλες τις αποφάσεις που αφορούν τη διάθεση τροφίμων στην αγορά[semigr ] πιστεύει ότι πρέπει να εξασφαλιστούν συνθήκες διαφάνειας για τους καταναλωτές[semigr ]

2. εκφράζει τη λύπη του για το γεγονός ότι στη διαδικασία λήψεως αποφάσεων έχουν έως τώρα, κατά τα φαινόμενα, επικρατήσει τα εμπορικά κριτήρια και ζητεί επίμονα να δοθεί στο μέλλον προτεραιότητα στα ζητήματα της ασφάλειας των τροφίμων και της υγείας[semigr ]

3. εκφράζει επίσης τη λύπη του για το γεγονός ότι οι ισχύοντες κανόνες του Παγκοσμίου Οργανισμού Εμπορίου επιβάλλουν στις εισαγωγές χώρες την υποχρέωση να αποδείξουν την βλαβερότητα ενός προϊόντος και όχι στις εξαγωγές χώρες να αποδείξουν ότι το προϊόν είναι αβλαβές, υπογραμμίζοντας με τον τρόπο αυτό την υπεροχή των εμπορικών κριτηρίων κατά τη λήψη των αποφάσεων[semigr ]

4. ζητεί από την Επιτροπή να δώσει στη δημοσιότητα τις πλήρεις επιστημονικές αναλύσεις των τριών επιστημονικών επιτροπών που επηρέασαν την απόφασή της καθώς και τα ονόματα των εμπειρογνωμόνων που γνωμοδότησαν[semigr ]

5. καταδικάζει την ανευθυνότητα της Επιτροπής η οποία έλαβε μονομερώς την απόφαση να εγκρίνει την διάθεση στην αγορά του γενετικώς τροποποιημένου αραβοσίτου παρά τις αρνητικές θέσεις των περισσοτέρων κρατών μελών και του Ευρωπαϊκού Κοινοβουλίου και πριν αρχίσει να ισχύει ο κανονισμός του Ευρωπαϊκού Κοινοβουλίου και του Συμβουλίου για τα νέα τρόφιμα και τα συστατικά των νέων τροφίμων[semigr ]

6. επισημαίνει ότι ορισμένα κράτη μέλη, όπως είναι η Αυστρία και το Λουξεμβούργο, έχουν λάβει μέτρα για να παρεμποδίσουν τη διάθεση στην αγορά του γενετικώς τροποποιημένου αραβοσίτου εφαρμόζοντας το άρθρο 16 της οδηγίας 90/220/ΕΟΚ και ότι οι κοινοποιήσεις των εν λόγω κρατών μελών περιέχουν νέες επιστημονικές αποδείξεις για την αιτιολόγηση της απόφασή τους που θα εξετασθούν ενδελεχώς από την Επιτροπή και τις αρμόδιες επιτροπές της[semigr ]

7. αποδοκιμάζει ειδικότερα το γεγονός ότι η Επιτροπή δεν έλαβε επαρκώς υπόψη την αρχή της προφύλαξης σε σχέση με την υγεία των καταναλωτών, την προστασία του περιβάλλοντος και τα συμφέροντα των παραγωγών[semigr ] αποδοκιμάζει επίσης την έλλειψη σαφούς και συγκεκριμένης πληροφόρησης σχετικά με τους λόγους για τους οποίους η Επιτροπή έλαβε μια απόφαση με τέτοιες επιπτώσεις για όλους και για τον καθένα ξεχωριστά από τους πολίτες της ΕΕ[semigr ]

8. ζητεί, συνεπώς την εκ νέου έναρξη της διαδικασίας έγκρισης και την αναστολή της έγκρισης έως ότου ολοκληρωθεί η επανεκτίμηση[semigr ]

9. διατυπώνει αμφιβολίες για την αξιοπιστία των διαδικασιών συνεργασίας και διαβούλευσης που χρησιμοποιούνται στις διάφορες υπηρεσίες της Επιτροπής[semigr ]

10. ζητεί να αναθεωρηθεί η διαδικασία έγκρισης της διάθεσης στην αγορά προϊόντων με ΓΤΟ έτσι ώστε να αντικατοπτρίζονται δεόντως οι δημοκρατικά εκπεφρασμένες γνώμες των κρατών μελών και του Ευρωπαϊκού Κοινοβουλίου[semigr ]

11. πιστεύει ότι ο τρόπος με τον οποίο έχει εξετασθεί και εγκριθεί ο εν λόγω γενετικώς τροποποιημένος αραβόσιτος αποδεικνύει για μια ακόμη φορά την ανάγκη να επανεξετασθούν οι ισχύουσες διαδικασίες περί επιτροπολογίας, και επιβεβαιώνει την άποψή του ότι τούτο θα πρέπει να πραγματοποιηθεί στο πλαίσιο της Διακυβερνητικής Διάσκεψης[semigr ] καλεί τα κράτη μέλη να καταλήξουν στα κατάλληλα συμπεράσματα σχετικά με την αναγκαία αναθεώρηση του συστήματος επιτροπολογίας[semigr ]

12. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις και τα κοινοβούλια των κρατών μελών.